# Nancy Yáñez

Nancy Adriana Yáñez Fuenzalida, coneguda simplement com a Nancy Yáñez (Quemchi, 1965), és una advocada i acadèmica xilena. El 2022, va ser nomenada pel president Gabriel Boric ministra del Tribunal Constitucional, organisme en el qual va ser elegida presidenta poc després.

## Formació

Va estudiar Dret a la Universitat de Xile i va aconseguir el títol d'advocada el 1990. El seu treball de final grau tracta dels drets humans dels pobles indígenes en el dret internacional i incideix en el cas dels maputxes a Xile. Posteriorment, va fer un màster en la Universitat de Notre Dame i va doctorar-se en Dret per la mateixa Universitat de Xile.

## Carrera

Al llarg de la vida, s'ha anat especialitzant sobretot en matèries de drets dels indígenes, dret territorial i dret d'aigües. Entre el 1990 i el 1993, va treballar com a advocada de la Comissió Especial de Pobles Indígenes. Llavors, durant el govern d'Eduardo Frei Ruiz-Tagle, va ser la Cap de Gabinet de la Subsecretaria de Béns Nacionals. El 2003, va participar en la Comissió de Veritat Històrica i Nou Tracte amb els Pobles Indígenes.
Pel que fa a l'àmbit acadèmic, és professora de la càtedra d'antropologia jurídica de la mateixa Facultat de Dret de la Universitat de Xile i ho va ser de l'assignatura de Dret a la Universitat de Teica el 2013. A la primera hi va ser, a més, directora del Centre de Drets Humans del 2018 al 2022.
El 27 d'abril de 2022, va ser designada pel president Gabriel Boric com a ministra del Tribunal Constitucional de Xile junt amb Daniela Marzi Muñoz. Més endavant, el juliol de 2022, va ser elegida presidenta del mateix tribunal.

## Obra

* Derechos humanos de los pueblos indígenas en el derecho internacional y su implicancia en el caso chileno (1990)
* La reforma agraria y las tierras mapuches: Chile 1962-1975 (2005)
* El gobierno de Lagos, los pueblos indígenas y el "nuevo trato": Las paradojas de la democracia chilena (2007)
* La gran minería y los derechos indígenas en el norte de Chile (2008)
* Los pueblos indígenas y el derecho (2013)

## Referències

* ↑ «Profesora Nancy Yáñez es nombrada nueva ministra del Tribunal Constitucional» (en castellà). Facultat de Dret de la Universitat de Xile, 27-04-2022. [Consulta: 31 juliol 2022].
* 1 2 Toledo, Francisca. «Quién es Nancy Yáñez, la nueva presidenta del Tribunal Constitucional». Mala Espina, 14-07-2022. [Consulta: 30 juliol 2022].
* ↑ «Portafolio Académico - Nancy Adriana Yáñez Fuenzalida». Universidad de Chile. [Consulta: 30 juliol 2022].
* ↑ «Profesora Nancy Yáñez es elegida nueva Presidenta del Tribunal Constitucional». Universidad de Chile, 12-07-2022. [Consulta: 30 juliol 2022].
* 1 2 3 «Profesora Nancy Yáñez es nombrada nueva ministra del Tribunal Constitucional». Facultad de Derecho de la Universidad de Chile, 27-04-2022. [Consulta: 30 juliol 2022].
* ↑ «Nancy Yañez». International Rights of Nature Tribunal. [Consulta: 30 juliol 2022].
* ↑ «¿Quiénes son Nancy Yáñez y Daniela Marzi?: Las abogadas designadas por el presidente Boric para el TC». Radio Duna, 27-04-2022. [Consulta: 30 juliol 2022].
* ↑ «Ministra Nancy Yáñez Fuenzalida es la nueva presidenta electa del Tribunal Constitucional». Tribunal Constitucional, 12-07-2022. [Consulta: 30 juliol 2022].